PPKE BTK

**PÁZMÁNY SZENIOR EGYETEM**

2018 őszi szemeszter

**“Saját gyermekeit felfaló Szaturnusz”, avagy**

**a Nagy Francia Forradalom kritikus szemmel**

*Tudományág:* történettudomány

A francia forradalommal kapcsolatosan alapvetően egy pozitív előítélet él a közgondolkodásban, Magyarországon éppúgy, mint Franciaországban. A forradalom kétségkívül véget vetett egy korszaknak, és nyitott egy újat, amely a modernizációt, a polgárosodást, a szekularizációt, a laikus társadalmakat hozta el. Természetesen számos jelenség és esemény megítélhető pragmatikus megfontolások alapján, a kurzus azonban a forradalom etikai-esztétikai szempontú megközelítését alkalmazza. Mivel a kortárs történelemtudomány is egyre inkább hajlik az ideológiasemleges értékelésre, ez lehetőséget ad az 1789-1815 közötti időszak árnyalt értelmezésére. Célunk bemutatni a forradalom kirobbanásának főbb okait, dilemmáit, hatását, és szubjektív szempontokat érvényesítve, rendhagyó módon a vesztesek perspektívájából értékelni a történelem egyik legfontosabb jelenségét.

Az előadások **csütörtöki** napokon 17 órakor kezdődnek és 18.30-kor fejeződnek be.

|  |  |  |
| --- | --- | --- |
| **Dátum** | **A kurzus előadásai** | **Előadó** |
| Szept. 27. | A felvilágosodás és a deizmus emberképe | Dr. Botos Máté |
| Okt. 4. | A forradalom gyökerei: társadalmi okok | Dr. Botos Máté |
| Okt. 11. | Gazdasági problémák, a régi rend válsága | Dr. Botos Máté |
| Okt. 18. | Forradalom? Mérsékelt forradalom? | Dr. Botos Máté |
| Okt. 25. | A radikalizmus embertelensége és sikere | Dr. Botos Máté |
| Nov. 8. | Dekrisztianizáció és új kor hajnala | Dr. Botos Máté |
| Nov. 15. | A forradalmi terror és a demokrácia problémája | Dr. Botos Máté |
| Nov. 22. | A király kivégzése és az ‘ancien régime’ vége | Dr. Botos Máté |
| Nov. 29. | “Ellenforradalom tollal és fegyverrel” | Dr. Botos Máté |
| Dec. 13. | A forradalom következményei Franciaországban | Dr. Botos Máté |
| Dec.20. | Az 1789-es forradalom hatása a világtörténelemre | Dr. Botos Máté |